അങ്ങനെ ഒഴിവാക്കാനാവില്ലല്ലോ, സാമന്ത നാഗചൈതന്യയുടെ അടുത്തേക്ക് തിരിച്ചെത്തുന്നു? അടുത്തിടെയായി സോഷ്യല്മീഡിയകളില് ഏറ്റവും കൂടുതല് ചര്ച്ചചെയ്യപ്പെടുന്നത് സാമന്തനാഗചൈതന്യ വിവാഹമോചനം സംബന്ധിച്ച വാര്ത്തകളാണ്. വിവാഹശേഷം സാമന്ത അക്കിനേനി എന്ന് സോഷ്യല്മീഡിയകളിലെല്ലാം പേര് മാറ്റിയിരുന്ന താരം അടുത്തിടെ സാമന്ത റൂത്ത് പ്രഭു എന്ന പഴയ പേരിലേക്ക് വീണ്ടും തിരിച്ചെത്തിയിരുന്നു. ഇതോടെയാണ് പാപ്പരാസികളും സോഷ്യല്മീഡിയയും ചായ്സാം ആരാധകരും താരങ്ങള്ക്ക് പുറകെ കൂടിയതും ഇരുവരും വിവാഹമോചിതരാകാന് പോകുന്നവെന്ന തരത്തില് പ്രചരിപ്പിക്കാന് തുടങ്ങിയത്. പേര് മാറ്റലിന് ശേഷം സാമന്ത എല്ലായിടത്തും പ്രത്യക്ഷപ്പെട്ടത് നാഗചൈതന്യയില്ലാതെയാണ് എന്നതും ഗോസിപ്പുകള് വര്ധിക്കാന് കാരണമായി. തെന്നിന്ത്യയിലെ ക്യൂട്ട് കപ്പിളായ ഇരുവരുടെയും വിവാഹം ആഘോഷമായിട്ടായിരുന്നു നടന്നത്. നീണ്ട വര്ഷത്തെ പ്രണയമാണ് വിവാഹത്തില് കലാശിച്ചത്. തെന്നിന്ത്യ ഒഴുകിയെത്തിയ വിവാഹമാമാങ്കം ഇരുവരും ഉടന് വേര്പിരിയുമെന്നും ഇതിന് പിന്നില് കുഞ്ഞുവേണ്ടന്ന തീരുമാനമാണെന്നും വാര്ത്തകള് ഉണ്ടായിരുന്നു. 2017 ല് ആയിരുന്നു ഇരുവരും വിവാഹിതരായത്. തമിഴിലും അതുപോലെ തെലുങ്കിലും തിളങ്ങി നില്ക്കുന്ന സാമന്ത വിവാഹ ശേഷവും അഭിനയ ലോകത്തില് സജീവമായിരുന്നു. അക്കിനേനി കുടുംബത്തിന്റെ മരുമകളായി എത്തിയ സാമന്ത പിന്നീട് ഫാമിലി മാന് 2വിലൂടെ വെബ് സീരിസിലും അരങ്ങേറ്റം നടത്തിയിരുന്നു. തെലുങ്ക് ക്രിസ്ത്യന് കുടുംബത്തിലാണ് സാമന്തയുടെ ജനനം. സാമന്ത ഒരു കുടുംബം ആരംഭിക്കാനുള്ള ആഗ്രഹത്തില് ആയിരുന്നുവെന്നും കുഞ്ഞിന് ജന്മം നല്കുന്നതിനുള്ള പ്ലാനിങ്ങ് ഉണ്ടായിരുന്നുവെന്നും എന്നാല് ഇപ്പോള് അവളെ കുറിച്ച് വരുന്ന വാര്ത്തകള് ഞെട്ടിക്കുന്നതാണെന്നുമാണ് താരത്തിനോട് അടുത്ത വൃത്തങ്ങള് അടുത്തിടെ വെളിപ്പെടുത്തിയത്. സാമന്തയ്ക്ക് കുഞ്ഞുങ്ങള് വേണമെന്ന താല്പര്യമുണ്ടെങ്കിലും നാഗചൈതന്യ അതിനോട് താല്പര്യം കാണിക്കാത്തതാണ് ഇപ്പോള് ഇരുവരും തമ്മിലുള്ള അകല്ച്ചകള്ക്ക് കാരണമെന്നും തെലുങ്ക് മാധ്യമങ്ങള് റിപ്പോര്ട്ട് ചെയ്യുന്നു. പ്രതികരിക്കാതെ ചായ്സാം ഒരു മാസത്തിനോടടുത്തായി സാമന്തനാഗചൈതന്യ വിവാഹമോചന വാര്ത്തകള് നവമാധ്യമങ്ങളില് നിറയുമ്ബോഴും ഇരുവരും ഇതുവരെ കൃത്യമായ പ്രതികരണം നടത്തിയിട്ടില്ല. ക്ഷേത്രദര്ശനത്തിന് സാമന്ത എത്തിയപ്പോള് വിവാഹമോചനത്തെ കുറിച്ച് ആരാഞ്ഞ മാധ്യമപ്രവര്ത്തകനോട് രോഷത്തോടെ പെരുമാറുന്ന സാമന്തയുടെ വീഡിയോ വൈറലായിരുന്നു. തന്നെ കുറിച്ച് കേള്ക്കുന്ന റൂമറുകള് ഏറെ വിഷമിപ്പിക്കാറുണ്ടെന്ന് അടുത്തിടെ ഒരു അഭിമുഖത്തില് നാഗചൈതന്യയും വെളിപ്പെടുത്തിയിരുന്നു. ഹൈദരാബാദ് എന്റെ കുടുംബം സാമന്ത ഹൈദരാബാദ് ഉപേക്ഷിച്ച് മുംബൈയ്ക്ക് താമസംമാറി എന്നുള്ള തരത്തില് വാര്ത്തകള് വന്നിരുന്നു. ഇതിനെതിരെ പ്രതികരിച്ച് സാമന്ത രംഗത്തെത്തിയിട്ടുണ്ട്. ഇന്സ്റ്റഗ്രാമിലെ ഫോളോവേഴ്സുമായുള്ള ചോദ്യോത്തരവേളയിലാണ് താരം ഈ ചോദ്യത്തിനുള്ള മറുപടി പറഞ്ഞത്. ഹൈദരാബാദ് എന്റെ കുടുംബമാണെന്നും. എവിടേപോയാലും അവിടേക്ക് തിരിച്ചുവരുമെന്നും. ഇപ്പോള് തന്നെ കുറിച്ച് കേള്ക്കുന്ന റൂമറുകള് എവിടെ നിന്ന് തുടങ്ങിയെന്ന് തനിക്കറിയില്ലെന്നും അതില് ഒരംശം പോലും സത്യമല്ലെന്നും സാമന്ത വ്യക്തമാക്കി. ഇതോടെ ചായ്സാം വിവാഹമോചനത്തെ കുറിച്ചുള്ള വാര്ത്തകള്ക്ക് ശമനം വന്നിട്ടുണ്ട്. നാഗചൈതന്യയ്ക്കും കുടുംബത്തിനുമൊപ്പം താമസിക്കാന് സാമന്ത തിരിച്ചുവരണമെന്നാണ് ആരാധകരില് ഏറെയും താരത്തെ ആശംസിക്കുന്നത്. വാര്ത്തകളില് കഴമ്ബില്ലെന്ന് പ്രിയ നടി തന്നെ പറഞ്ഞതോടെ ആരാധകരും തെല്ല് ആശ്വാസത്തിലാണ്. നാഗചൈതന്യയ്ക്കൊപ്പം ഒരു കുടുംബ ജീവിതം സാമന്ത ആഗ്രഹിക്കുന്നുണ്ടെന്നും അതിനായുള്ള തയ്യാറെടുപ്പുകളുടെ ഭാഗമായാണ് സാമന്ത പുതിയ സിനിമകളൊന്നും കമ്മിറ്റി ചെയ്യാത്തതെന്നും തെലുങ്ക് മാധ്യമങ്ങള് റിപ്പോര്ട്ട് ചെയ്യുന്നു. ആരാധകരുടെ ഇഷ്ടതാരങ്ങള് അടുത്തിടെ നാഗചൈതന്യസായ് പല്ലവി സിനിമ തെലുങ്ക് ചിത്രം ലവ് സ്റ്റോറിക്ക് തീയേറ്ററുകളില് വന് വരവേല്പ്പ് ലഭിച്ചിരുന്നു. സെപ്റ്റംബര് 24 ന് റിലീസ് ചെയ്ത ചിത്രം ഹൗസ്ഫുള് ആയി പ്രദര്ശനം തുടരുകയാണെന്ന് തെലുങ്ക് മാധ്യമങ്ങള് റിപ്പോര്ട്ട് ചെയ്യുന്നത്. സിനിമയുടെ ഓള് ഇന്ത്യ ഗ്രോസ് കലക്ഷന് ഇതുവരെ 10 കോടി രൂപയാണെന്നും റിപ്പോര്ട്ടുകള് വന്നിരുന്നു. ഇതിന്റെ ആഘോഷ ചടങ്ങില് ആമിര്ഖാന് അടക്കമുള്ള താരങ്ങള് പങ്കെടുത്തിട്ടും സാമന്ത പങ്കെടുക്കാതിരുന്നതും പാപ്പരാസികള് ചര്ച്ച ചെയ്തിരുന്നു. ഇപ്പോള് ആമിര് ഖാന് ചിത്രം ലാല് സിങ് ഛദ്ദയുടെ ഷൂട്ടിങും മറ്റുമായി തിരക്കിലാണ് നാഗചൈതന്യ. താരദമ്ബതികള് പിരിയുന്നില്ലെന്ന വാര്ത്തകള് സത്യമാകട്ടെയാന്നാണ് ആരാധകര് ആശംസിക്കുന്നത്. നാഗചൈതന്യയും സാമന്തയും ടോളിവുഡിലെ ഏറ്റവും മനോഹരമായ ദമ്ബതികളാണ്. അവര് ഒരുമിച്ച് സന്തോഷകരമായ ജീവിതം നയിക്കുന്നത് കാണാനാണ് ആരാധകരും ആഗ്രഹിക്കുന്നത്. source: filmibeat.com